ᱵᱷᱮᱱᱟᱥ ᱣᱤᱞᱤᱭᱟᱢᱥ

ᱵᱷᱮᱱᱟᱥ ᱮᱵᱚᱱᱤ ᱮᱥᱴᱟᱨ ᱣᱤᱞᱤᱭᱟᱢᱥ (ᱡᱟᱱᱟᱢ: ᱑᱗ ᱡᱩᱱ ᱑᱙᱘᱐) ᱫᱚ ᱵᱷᱮᱱᱟᱥ ᱣᱤᱞᱤᱭᱟᱢᱥ ᱦᱤᱥᱟᱹᱵᱛᱮᱜᱮ ᱡᱟᱹᱥᱛᱤ ᱠᱩ ᱪᱤᱱᱦᱟᱹᱣᱮᱭᱟ᱾ ᱱᱩᱭ ᱫᱚ ᱟᱢᱮᱨᱤᱠᱟᱱ ᱯᱮᱥᱟᱫᱟᱨ ᱴᱮᱱᱤᱥ ᱠᱷᱮᱞᱚᱰᱤᱭᱟᱹᱭ ᱛᱟᱸᱦᱮᱸᱠᱟᱱᱟ᱾ ᱢᱤᱫ ᱡᱚᱠᱷᱚᱡ ᱢᱤᱫ ᱱᱟᱢᱟᱵᱟᱨ ᱴᱮᱱᱤᱥ ᱠᱷᱮᱞᱚᱰᱤᱭᱟᱹᱭ ᱛᱟᱸᱦᱮᱸᱠᱟᱱᱟ᱾ ᱯᱩᱭᱞᱩ ᱟᱢᱮᱨᱤᱠᱟᱱ ᱠᱨᱤᱥᱱᱟᱝᱜᱚ ᱦᱤᱥᱟᱹᱵᱛᱮ ᱒᱐᱐᱒ ᱥᱮᱨᱢᱟ ᱨᱮᱱᱟᱜ ᱒᱕ ᱯᱷᱮᱵᱨᱩᱣᱟᱨᱤ ᱨᱮ ᱴᱮᱱᱤᱥ ᱨᱮᱝᱠᱤᱝ ᱨᱮ ᱑ ᱱᱟᱢᱟᱵᱟᱨ ᱡᱟᱜᱟᱭ ᱫᱚᱠᱷᱚᱞ ᱞᱮᱫᱟ᱾ 

 ᱡᱟᱱᱟᱢ 
ᱵᱷᱮᱱᱟᱥ ᱣᱤᱞᱤᱭᱟᱢᱥ ᱫᱚ ᱑᱙᱘᱐ ᱥᱮᱨᱢᱟ ᱨᱮᱱᱟᱜ ᱑᱗ ᱡᱩᱱ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱞᱤᱱᱩᱰ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱵᱷᱮᱱᱟᱥ ᱟᱜ ᱵᱚᱭᱚᱥ ᱡᱚᱠᱷᱚᱱ ᱑᱐ ᱩᱱ ᱡᱚᱠᱷᱚᱡ ᱟᱹᱠᱩ ᱫᱚ ᱞᱤᱱᱩᱰ ᱠᱷᱚᱱ ᱳᱭᱮᱥᱴ ᱯᱟᱢ ᱵᱤᱪ ᱥᱚᱦᱚᱨ ᱨᱮᱠᱩ ᱩᱪᱟᱹᱲ ᱪᱟᱞᱟᱣ ᱞᱮᱱᱟ ᱡᱟᱛᱮ ᱵᱷᱮᱱᱟᱥ ᱟᱨ ᱥᱮᱨᱮᱱᱟ ᱴᱮᱱᱤᱥ ᱮᱠᱟᱰᱮᱢᱤ ᱨᱮᱠᱤᱱ ᱵᱷᱚᱨᱛᱤ ᱫᱟᱲᱮᱜ᱾ 

 ᱠᱷᱮᱞᱚᱰᱤᱭᱟᱹ ᱡᱤᱭᱚᱱ 
ᱵᱷᱮᱱᱟᱥ ᱣᱤᱞᱤᱭᱟᱢᱥ ᱫᱚ ᱑᱔ ᱵᱚᱪᱷᱚᱨ ᱵᱚᱭᱚᱥ ᱨᱮ ᱯᱮᱥᱟᱫᱟᱨ ᱴᱮᱱᱤᱥ ᱜᱟᱛᱮ ᱨᱮᱭ ᱯᱷᱮᱰ ᱞᱮᱱᱟ᱾ ᱑᱙᱙᱔ ᱨᱮᱱᱟᱜ ᱚᱱᱟ ᱴᱩᱨᱱᱟᱢᱮᱱᱴ ᱨᱮ ᱩᱱᱤ ᱢᱤᱫᱴᱮᱱ ᱜᱟᱛᱮᱭ ᱡᱤᱛᱟᱹᱣ ᱞᱮᱱᱟ᱾ 

᱑᱙᱙᱕ ᱥᱮᱨᱢᱟ ᱨᱮ ᱣᱤᱞᱤᱭᱟᱢᱥ ᱯᱮᱭᱟ ᱴᱩᱨᱱᱟᱢᱮᱱᱴ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱵᱟᱨᱮᱭᱟ ᱜᱟᱛᱮ ᱨᱮ ᱦᱟᱨᱟᱣ ᱠᱟᱛᱮ ᱢᱤᱫᱴᱮᱱ ᱜᱟᱛᱮ ᱨᱮ ᱫᱚ ᱠᱳᱣᱟᱨᱴᱟᱨ ᱯᱷᱟᱭᱱᱟᱞ ᱨᱮᱭ ᱨᱟᱠᱟᱵ ᱞᱮᱱᱟ᱾ 

᱑᱙᱙᱖ ᱥᱮᱨᱢᱟ ᱨᱮ ᱣᱤᱞᱤᱭᱟᱢᱥ ᱢᱚᱬᱮ ᱜᱚᱴᱟᱝ ᱴᱩᱨᱱᱟᱢᱮᱱᱴ ᱨᱮᱭ ᱥᱮᱞᱮᱫ ᱞᱮᱱᱟ᱾ ᱚᱸᱰᱮ ᱦᱚᱸ ᱯᱩᱱ ᱜᱚᱴᱟᱝ ᱜᱟᱛᱮᱨᱮ ᱯᱟᱹᱦᱤᱞ ᱨᱟᱣᱱᱰ ᱨᱮᱜᱮᱭ ᱦᱟᱨᱟᱣ ᱞᱮᱱᱟ ᱠᱷᱟᱹᱞᱤ ᱢᱤᱫᱴᱮᱱ ᱨᱮ ᱛᱮᱥᱟᱨ ᱨᱟᱣᱱᱰ ᱫᱷᱟᱹᱵᱤᱡ ᱮ ᱪᱟᱞᱟᱣ ᱞᱮᱱᱟ᱾ ᱚᱸᱰᱮ ᱫᱚ ᱩᱱ ᱡᱚᱠᱷᱚᱡ ᱨᱮᱱ ᱢᱤᱫ ᱱᱟᱢᱵᱟᱨ ᱴᱮᱱᱤᱥ ᱠᱷᱮᱞᱚᱰᱤᱭᱟᱹ ᱮᱥᱴᱮᱯᱷᱤ ᱜᱨᱟᱯᱷ ᱴᱷᱮᱱᱮ ᱦᱟᱨᱟᱣ ᱞᱮᱱᱟ᱾ 

 ᱜᱷᱟᱸᱨᱚᱡ ᱡᱤᱭᱚᱱ 
᱒᱐᱐᱗ ᱥᱮᱨᱢᱟ ᱨᱮᱱᱟᱜ ᱰᱤᱥᱮᱢᱵᱚᱨ ᱑᱓ ᱢᱟᱦᱤᱛ ᱨᱮ ᱵᱷᱮᱱᱟᱥ ᱟᱨᱴ ᱤᱱᱥᱴᱤᱴᱤᱣᱴ ᱚᱵ ᱯᱷᱳᱨᱴ ᱞᱳᱰᱟᱨᱰᱮᱞ ᱠᱷᱚᱱ ᱯᱷᱮᱥᱚᱱ ᱰᱤᱡᱟᱭᱤᱱ ᱪᱮᱛᱟᱱ ᱨᱮ ᱚᱱᱟᱨᱥ ᱮ ᱢᱩᱪᱟᱹᱫ ᱞᱮᱫᱟ᱾ 

 ᱯᱷᱮᱰᱟᱛ 

ᱛᱷᱚᱠ:᱑᱙᱘᱐ ᱨᱮ ᱡᱟᱱᱟᱢ ᱠᱚ